**ΔΕΛΤΙΟ ΤΥΠΟΥ**

**Θοδωρής Βουτσικάκης**

**«Πέτα στα όνειρά σου»**

*Ο Θοδωρής Βουτσικάκης συναντάει τη****Λίνα Νικολακοπούλου***

**ΜΕΓΑΡΟ ΜΟΥΣΙΚΗΣ ΘΕΣΣΑΛΟΝΙΚΗΣ**

**Δευτέρα 30.04.2018, ώρα 21.00**

Ο Θοδωρής Βουτσικάκης, ένας από τους πιο ιδιαίτερους τραγουδιστές της νέας γενιάς, ερμηνεύει με ευαισθησία και δύναμη τα εμβληματικά τραγούδια της σπουδαίας Λίνας Νικολακοπούλου.

Η πρεμιέρα αυτής της συνεργασίας θα πραγματοποιηθεί στη γενέθλια πόλη του τραγουδιστή, στο Μέγαρο Μουσικής Θεσσαλονίκης (Μ1 - Αίθουσα Φίλων της Μουσικής) στις 30 Απριλίου 2018. Η συναυλία διοργανώνεται από το **Κέντρο Πολιτισμού Περιφέρειας Κεντρικής Μακεδονίας** και το σύνολο των εσόδων της θα διατεθεί στο **ΕλληνικόΠαιδικό Χωριό**, στο Φίλυρο Θεσσαλονίκης.

Μετά την πανθομολογούμενη επιτυχία που κατέγραψε στο μιούζικαλ “**Ερωτόκριτος”**, ο Θοδωρής Βουτσικάκης ξεκινά την πρώτη προσωπική περιοδεία του ανά την Ελλάδα με τίτλο “Πέτα στα όνειρά σου”, έχοντας στις αποσκευές του μια πολύτιμη ανθολογία των τραγουδιών της Λίνας Νικολακοπούλου, τα οποία καθόρισαν τις τελευταίες τέσσερις δεκαετίες της ελληνικής μουσικής. Πολύ σύντομα, ο Θ. Βουτσικάκης και η Λ. Νικολακοπούλου θα κυκλοφορήσουν τη νέα κοινή δισκογραφική δουλειά τους σε μουσική του **Nicola Piovani**.

Η πρώτη συνάντηση των δύο καλλιτεχνών πραγματοποιήθηκε το 2014 και δροµολόγησε τη συμμετοχή του Θεσσαλονικιού τραγουδιστή σε δύο σημαντικά ποιητικά μουσικά αφιερώµατα που ετοίμασε η στιχουργός για τον ποιητή Γ.Σαραντάρη και 8 εμβληματικούς Ρώσσους ποιητές (σε μουσική Δάφνης Αλεξανδρή) και στις βραδιές λόγου και μουσικής που διοργάνωσε και επιμελήθηκε τα τελευταία χρόνια η ίδια.

Στο πρόγραμμα της συναυλίας περιλαμβάνονται τραγούδια-σταθμοί από την **35χρονη πορεία** της **Λίνας Νικολακοπούλου** σε μουσική Μίκη Θεοδωράκη, Σταμάτη Κραουνάκη, Γιάννη Σπανού, Μάνου Χατζιδάκι, Lucio Battisti, Ara Dinkjian, Νίκου Κυπουργού, Ευανθίας Ρεμπούτσικα, Νίκου Αντύπα κ.α., καθώς και συνθέσεις του Nicola Piovani σε ακυκλοφόρητα τραγούδια με πρωτότυπους στίχους στα ελληνικά της στιχουργού.

Τον Θοδωρή Βουτσικάκη συνοδεύει επί σκηνής **4μελής ορχήστρα**.

Προσκεκλημένος στην πρεμιέρα της περιοδείας στο ΜΜΘ θα είναι ο **Αντώνης Σουσάμογλου**, καταξιωμένος βιολιστής και συνθέτης.

Θα προβληθεί πρωτότυπο οπτικό υλικό σχεδιασμένο από τους **Fly Theatre**.

**Εισιτήρια**: 10 και 5 ευρώ

Μαθητές/Φοιτητές/Άνεργοι - Είσοδος Ελεύθερη **με επίδειξη της αντίστοιχης ταυτότητας**

**Πληροφορίες – Προπώληση**: τηλ.2310 895938-9, [www.tch.gr](http://www.tch.gr), Πωλητήριο Πλ.Αριστοτέλους

**ΠΑΡΑΓΩΓΗ**: Κέντρο Πολιτισμού – Περιφέρεια Κεντρικής Μακεδονίας

**ΟΛΑ ΤΑ ΕΣΟΔΑ** ΘΑ ΔΙΑΤΕΘΟΥΝ ΣΤΟ **ΕΛΛΗΝΙΚΟ ΠΑΙΔΙΚΟ ΧΩΡΙΟ**(Φίλυρο, Θεσσαλονίκη)

**Παίζουν οι μουσικοί:**

**Γρηγόρης Σημαδόπουλος** – πιάνο, μελόντικα

**Βασίλης Παναγιωτόπουλος** – drums

**Λένα Τζαμπάζη** – κιθάρες

**Στέλλα Τέμπρελη** – τσέλο

**Καλλιτεχνική Επιμέλεια – Επιλογή Τραγουδιών:** Λίνα Νικολακοπούλου

**Σχεδιασμός ήχου και Ηχοληψία**: Γιώργος Μουταφτσής και Παναγιώτης Δόβας

**Σχεδιασμός και Χειρισμός φώτων**: Μαρία Βενετάκη

**Σχεδιασμός Oπτικού Υλικού**: Fly Theatre

**Οργάνωση & Διεύθυνση παραγωγής:** Αναστασία Ταμουρίδου – **ART**ος & Θέαμα

**Βιογραφικό Θοδωρή Βουτσικάκη**

O Θοδωρής Βουτσικάκης, ένας από τους πιο σημαντικούς τραγουδιστές της νέας γενιάς, ερμήνευσε το ρόλο τίτλου στη μεγάλη επιτυχία της Εθνικής Λυρικής Σκηνής "Ερωτόκριτος", σε μουσική Δημήτρη Μαραμή.

Έχει συνεργαστεί μεταξύ άλλων με τους Σταύρο Ξαρχάκο, Λίνα Νικολακοπούλου, Χρήστο Λεοντή, Dulce Pontes, Μάριο Φραγκούλη, Δάφνη Αλεξανδρή, Luis Borda, Κρατική Ορχήστρα Αθηνών και έχει εμφανιστεί σε σημαντικούς χώρους όπως το Ηρώδειο, το Θέατρο Επιδαύρου, το Μέγαρο Μουσικής Αθηνών και Θεσσαλονίκης, το Βασιλικό Θέατρο Θεσσαλονίκης κ.α.

Ο πρώτος του προσωπικός δίσκος "Αισθηματική ηλικία" (μουσική Δημήτρη Μαραμή) απέσπασε εξαιρετικές κριτικές, ενώ έχει συμμετάσχει στους δίσκους "Φλόγα που καίει", "Aleli, De Creta a Buenos Aires", "Στον αέρα του Μελωδία" (Τυχερό Αστέρι) κλπ.

Κάτοχος διπλώματος Μονωδίας (Θάλεια Μαυρίδου | Ωδείο Φίλιππος Νάκας) και πτυχίου Νομικής (ΑΠΘ | Υποτροφία Ι.Κ.Υ), παρακολούθησε επίσης μαθήματα μοντέρνου τραγουδιού (Ceris Deveril | Arts Educational Schools London | Υποτροφία Arnaoutis Foundation), musical performance (Σία Κοσκινά | PMTP) και υποκριτικής (Χρήστος Παπαστεργίου | Μεταμορφώσεις).

**Έχουν πει για τον Θοδωρή Βουτσικάκη:**

"Η φωνή του (Θοδωρή Βουτσικάκη) έχει τέτοιο μέταλλο που δημιουργεί τη ζητούμενη  ηλεκτρική εκκένωση ώστε να αλλάξει η θερμοκρασία." *Καθημερινή*- Νίκος Βατόπουλος (Ιούλιος 2014)

"...τοποθετεί τη φωνή του δίχως καμία ωραιοπάθεια παρά μόνο στην υπηρεσία του ποιητικού λόγου και των μουσικών μέτρων που επένδυσαν αυτόν ακριβώς το λόγο!"

*Lifo* - Αντώνης Μποσκοίτης (Ιούνιος 2014)

"Μια ακόμα λαμπρή παρουσία από έναν ερμηνευτή ο οποίος ωριμάζει διαρκώς και εξελίσσεται σε έναν από τους καλύτερους και πιθανότατα στον πλέον ολοκληρωμένο της γενεάς του."

*Musicpaper* - Θάνος Μαντζάνας (Σεπτέμβριος 2017)

"...ο Θοδωρής Βουτσικάκης (Ερωτόκριτος) διέθετε στο ακέραιο το απαραίτητο star quality: εμφάνιση, κίνηση, έκφραση, τραγούδι, λάμψη." *Εφημερίδα των Συντακτών* - Γιάννης Σβώλος (Μάιος 2017)

"Ένα πολύ μεγάλο και σπουδαίο ταλέντο τόσο υποκριτικά, όσο, κυρίως, φωνητικά. Ακούγοντάς τον να τραγουδά, δεν είναι δύσκολο να διαπιστώσεις ότι θα μπορούσε να σταθεί τουλάχιστον αξιοπρεπώς σε ανάλογες παραστάσεις στα μεγαλύτερα θέατρα του εξωτερικού."

Music Corner - Τάσος Κριτσιώλης (Νοέμβριος 2014)